Avis juridique important

|

31991D0423

91/423/ΕΟΚ: Απόφαση αριθ. 145 της 27ης Ιουνίου 1990 σχετικά με την καταβολή των καθυστερούμενων κοινωνικών παροχών που οφείλονται στους μη μισθωτούς κατ’εφαρμογή των άρθρων 73 και 74 του κανονισμού (ΕΟΚ) αριθ. 1408/71

Επίσημη Εφημερίδα αριθ. L 235 της 23/08/1991 σ. 0001 - 0008 Φινλανδική ειδική έκδοση: Κεφάλαιο 5 τόμος 5 σ. 0074  Σουηδική ειδική έκδοση: Κεφάλαιο 5 τόμος 5 σ. 0074

ΑΠΟΦΑΣΗ αριθ. 145 της 27ης Ιουνίου 1990 σχετικά με την καταβολή των καθυστερούμενων κοινωνικών παροχών που οφείλονται στους μη μισθωτούς εργαζομένους κατ' εφαρμογή των άρθρων 73 και 74 του κανονισμού (ΕΟΚ) αριθ. 1408/71 (91/423/ΕΟΚ)Η  ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,  Έχοντας υπόψη:  το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 σχετικά με την εφαρμογή των καθεστώτων κοινωνικής ασφάλισης που ισχύουν για τους μισθωτούς εργαζομένους, τους μη μισθωτούς και τα μέλη της οικογένειάς τους  που διακινούνται εντός της Κοινότητας, σύμφωνα με το οποίο είναι επιφορτισμένη να αντιμετωπίζει τα θέματα διοικητικής φύσεως ή τα ζητήματα ερμηνείας που προκύπτουν από τις διατάξεις του κανονισμού (ΕΟΚ) αριθ. 1408/71 και από τις μεταγενέστερες  διατάξεις,  το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου της 21ης Μαρτίου 1972 σύμφωνα με τον οποίο συντάσσει τα υποδείγματα πιστοποιητικών, βεβαιώσεων, δηλώσεων, αιτήσεων και άλλων εγγράφων αναγκαίων για την εφαρμογή των κανονισμών,  τον κανονισμό (ΕΟΚ) αριθ. 3427/89 του Συμβουλίου τής 30ης Οκτωβρίου 1989 που καθιερώνει, ιδίως, μια ενιαία λύση για όλα τα κράτη μέλη στο πρόβλημα καταβολής των οικογενειακών παροχών στα μέλη της οικογένειας που δεν διαμένουν στο έδαφος του αρμόδιου  κράτους, και ο οποίος επεκτείνει τις διατάξεις του στους μη μισθωτούς εργαζομένους,  Εκτιμώντας:  ότι ο κανονισμός (ΕΟΚ) αριθμός 3427/89 είναι, σύμφωνα με το άρθρο 3 εφαρμοστέος την 15η Ιανουαρίου 1986, εκτός από το μέρος του άρθρου 1 σημείο 1, που αφορά την τροποποίηση του άρθρου 76;  ότι πρέπει, προκειμένου να εκκαθαριστούν και να καταβληθούν οι καθυστερούμενες οικογενειακές παροχές, που οφείλονται στους μη μισθωτούς εργαζομένους σύμφωνα με τα άρθρα 73 και 74 του κανονισμού (ΕΟΚ) αριθ. 1408/71, όπως τροποποιήθηκε από την ημερομηνία  εφαρμογής του κανονισμού (ΕΟΚ) αριθ. 3427/89, να καθοριστούν οι όροι υπό τους οποίους  αφαιρούνται από το ποσόν αυτών των καθυστερούμενων, τα ποσά των οικογενειακών παροχών που έχουν ήδη καταβληθεί, δυνάμει της νομοθεσίας του κράτους διαμονής των μελών της οικογένειας, είτε λόγω του γεγονότος ότι διαμένουν σε αυτό το κράτος, είτε λόγω  επαγγελματικής δραστηριότητας του (της) συζύγου ή κάποιου άλλου μέλους της οικογένειας;  ότι, εξάλλου, είναι εύλογο να προβλεφθεί ισοτιμία μετατροπής των νομισμάτων που χρησιμοποιούνται στη διαδικασία αυτή της αφαιρέσεως;  ότι, άλλωστε, είναι αναγκαίο, για την καταβολή των καθυστερούμενων, να συνταχθεί ένα πρότυπο ειδικού εντύπου;  ότι, η γλώσσα εκδόσεως των εντύπων αποτελεί αντικείμενο της συστάσεως αριθ. 15 της διοικητικής επιτροπής;  ότι, τέλος, πρέπει να καθοριστούν οι προθεσμίες παραγραφής που θα εφαρμοστούν όσον αφορά τις αιτήσεις καταβολής των καθυστερούμενων οικογενειακών παροχών που οφείλονται βάσει των αρθρών 73 και 74 του κανονισμού (ΕΟΚ) αριθ. 1408/71, όπως έχει  τροποποιηθεί, καθώς και όσον αφορά τη χορήγηση αυτών των καθυστερούμενων,  ΑΠΟΦΑΣΙΖΕΙ:  1.α)Μετά από αίτηση του ενδιαφερομένου, ο αρμόδιος φορέας προβαίνει στην εκκαθάριση και στην πληρωμή των καθυστερούμενων οικογενειακών παροχών που οφείλονται στο μη μισθωτό εργαζόμενο για την περίοδο που περιλαμβάνεται μεταξύ της ημερομηνίας εφαρμογής  του κανονισμού (ΕΟΚ) αριθ. 3427/89 και της ημερομηνίας πραγματικής εφαρμογής του εν λόγω κανονισμού από τον ανωτέρω φορέα;  β)το καθυστερούμενο ποσό καταβάλλεται, αφού αφαιρεθεί το ποσό των οικογενειακών παροχών που έχουν ήδη εισπραχθεί για τις ίδιες περιόδους, είτε δυνάμει της νομοθεσίας του κράτους διαμονής των μελών της οικογένειας, λόγω του ότι διαμένουν σε αυτό το  κράτος ή λόγω μιας επαγγελματικής δραστηριότητας του (της) συζύγου ή του ατόμου στην κατοικία του οποίου ζουν τα μέλη της οικογένειας του εργαζομένου είτε λόγω της δραστηριότητας του (της) συζύγου σε ένα άλλο κράτος μέλος είτε βάσει μιας διμερούς  συμβάσεως εργασίας;  γ)προκειμένου να εισπράξει τις καθυστερούμενες οικογενειακές παροχές, ο ενδιαφερομενος επισυνάπτει στην αίτησή του μια δήλωση σχετικά με το ύψος του συνολικού ποσού οικογενειακών παροχών που του έχουν ήδη καταβληθεί κατ' έτος, για τα μέλη της  οικογένειάς του, δυνάμει της νομοθεσίας του κράτους διαμονής των τελευταίων, ή βάσει οποιασδήποτε άλλης αιτίας.  Πέρα από αυτή τη δήλωση, η αρμόδια αρχή μπορεί να ζητήσει από τον σχετικό φορέα ή τους σχετικούς φορείς, μια βεβαίωση καταβολής ή μη καταβολής οικογενειακών παροχών, σύμφωνα με το πρότυπο του συνημμένου εντύπου.  Οι αρμόδιες αρχές των κρατών μελών, θέτουν το έντυπο αυτό στη διάθεση των ενδιαφερόμενων αρμόδιων φορέων. Αυτό το έντυπο διατίθεται στις επίσημες γλώσσες της Κοινότητας και παρουσιάζεται τυποποιημένο κατά τέτοιο τρόπο ώστε οι εκδοχές του στις διάφορες  γλώσσες να είναι απόλυτα όμοιες, προκειμένου να δίνεται η δυνατότητα σε κάθε παραλήπτη να λαμβάνει το έντυπο τυπωμένο στη μητρική του γλώσσα;  δ)τα ποσά των οικογενειακών παροχών που έχουν ήδη εκκαθαριστεί, δυνάμει της νομοθεσίας του αρμόδιου κράτους αφενός και δυνάμει της νομοθεσίας του κράτους διαμονής των μελών της οικογένειας ή βάσει οποιασδήποτε άλλης αιτίας αφετέρου, και τα οποία  ελήφθησαν υπόψη για την εφαρμογή του στοιχείου β), είναι τα ποσά που χορηγούνται για το σύνολο των μελών της οικογένειας του εργαζομένου, βάσει των οποίων αυτός έχει το δικαίωμα να διεκδικήσει τις πρώτες ή τις δεύτερες παροχές;  ε)η αφαίρεση που αναφέρεται στο στοιχείο β) γίνεται συνολικά για κάθε οικογένεια εργαζομένου, με αφαίρεση του συνολικού ποσού των οικογενειακών παροχών, που έχουν ήδη καταβληθεί δύναμει της νομοθεσίας του κράτους διαμονής των μελών της οικογένειας, ή  βάσει οποιασδήποτε άλλης αιτίας, για ένα έτος, από συνολικό ποσό οικογενειακών παροχών που οφείλεται για το ίδιο έτος δυνάμει της νομοθεσίας του αρμόδιου κράτους.  Αν το ύψος των πρώτων παροχών είναι μεγαλύτερο ή ισο με των δεύτερων, δε οφείλεται καμία διαφορά παροχών από την αρμόδια αρχή. Εάν το ύψος των πρώτων παροχών είναι κατώτερο των δεύτερων, καταβάλλεται στον εργαζόμενο η διαφορά παροχών, αφού αφαιρεθεί το  ποσό που έχει ήδη εισπραχθεί, όπως περιγράφεται στο στοιχείο β).  Σε κάθε περίπτωση, το σύνολο των παροχών που έχουν είδη καταβληθεί στον εργαζόμενο, δυνάμει της νομοθεσίας του κράτους διαμονής των μελών της οικογένειας, ή βάσει οποιασδήποτε άλλης αιτίας, παραμένει κεκτημένο δικαίωμα του εργαζομένου και ο φορέας ο  οποίος έχει καταβάλλει αυτές τις παροχές θεωρείται ότι έχει παραιτηθεί οποιασδήποτε διεκδικήσεως επιστροφής αυτών των παροχών εκ μέρους του αρμόδιου φορέα;  στ)για να γίνει η αφαίρεση που αναφέρεται στο στοιχείο β), ο αρμόδιος φορέας μετατρέπει στο νόμισμά του το ποσό των οικογενειακών παροχών που έχουν εισπραχθεί από τον ενδιαφερόμενο για τα μέλη της οικογένειάς του δυνάμει της νομοθεσίας του κράτους  διαμονής των εν λόγω μελών της οικογένειας ή για οποιαδήποτε άλλη αιτία με βάση την ισοτιμία συναλλάγματος που ορίζεται στο άρθρο 107 παράγραφος 1 του κανονισμού (ΕΟΚ) αριθ. 574/72. Η ισοτιμία συναλλάγματος που πρέπει να ληφθεί υπόψη είναι η ισχύουσα  την 16η Νοεμβρίου 1989.  2.Όσον αφορά τις αιτήσεις καταβολής των καθυστερούμενων οικογενειακών παροχών που αναφέρονται στην παράγραφο 1, εφαρμόζονται οι προθεσμίες παραγραφής που προβλέπονται από την νομοθεσία του εκάστοτε αρμόδιου κράτους; πάντως, οι αιτήσεις μπορούν να  θεωρηθούν έγκυρες, αν υποβληθούν εντός δύο ετών μετά τις 16 Νοεμβρίου 1989, ακόμη και αν οι προβλεπόμενες προθεσμίες είναι μικρότερης διάρκειας.  3.Όσον αφορά τη χορήγηση των καθυστερούμενων οικογεναιακών παροχών, αν η αίτηση που αναφέρεται στην παράγραφο 1 υποβληθει εντός διετούς προθεσμίας από τις 16 Νοεμβρίου 1989, τα δικαιώματα που γεννούνται δυνάμει του κανονισμού (ΕΟΚ) αριθ. 3427/89  αποκτώνται χωρίς να είναι δυνατόν να αντιταχθούν στους ενδιαφερομένους οι διατάξεις της νομοθεσίας κράτους μέλους περί εκπτώσεως ή παραγραφής των δικαιωμάτων.  4.Η παρούσα απόφαση εφαρμόζεται από την πρώτη ημέρα του μήνα που ακολουθεί την δημοσίευση της στην Επίσημη Εφημερίδα των Ευρωπαϊκών Κοινοτήτων.  Ο πρόεδρος της διοικητικής επιτροπής E. MC. CUMISKEY


Avis juridique important

|

31998D0685

98/685/ΕΚ: Απόφαση του Συμβουλίου της 23ης Μαρτίου 1998 σχετικά με τη σύμβαση για τις διασυνοριακές επιπτώσεις των βιομηχανικών ατυχημάτων

Επίσημη Εφημερίδα αριθ. L 326 της 03/12/1998 σ. 0001 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1998 σχετικά με τη σύμβαση για τις διασυνοριακές επιπτώσεις των βιομηχανικών ατυχημάτων (98/685/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1 σε συνδυασμό με το άρθρο 228 παράγραφος 2, πρώτο εδάφιο και παράγραφος 3, πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η Επιτροπή συμμετείχε, εξ ονόματος της Κοινότητας, στις διαπραγματεύσεις για τη σύναψη σύμβασης σχετικά με τις διασυνοριακές επιπτώσεις των βιομηχανικών ατυχημάτων 7 ότι η σύμβαση αυτή υπεγράφη, εξ ονόματος της Κοινότητας, στις 18 Μαρτίου 1992 στο Ελσίνκι 7ότι σκοπός της σύμβασης είναι η προστασία του ανθρώπου και του περιβάλλοντος από βιομηχανικά ατυχήματα ικανά να έχουν διασυνοριακές επιπτώσεις καθώς και η προώθηση μιας ενεργούς διεθνούς συνεργασίας μεταξύ των συμβαλλόμενων μερών πριν, κατά και μετά ένα ατύχημα αυτού του είδους 7ότι η σύναψη της σύμβασης εντάσσεται στα πλαίσια της συμμετοχής της Κοινότητας στις διεθνείς ενέργειες προστασίας του περιβάλλοντος, η οποία υποστηρίχθηκε από το πέμπτο πρόγραμμα δράσης για το περιβάλλον, τη γενική προσέγγιση του οποίου ενέκριναν το Συμβούλιο και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, στο ψήφισμά τους της 1ης Φεβρουαρίου 1993 (3) 7ότι, δυνάμει των αρχών που περιέχονται στο άρθρο 130 Ρ της συνθήκης, η αντιμετώπιση των κινδύνων που έχουν σχέση με σοβαρά ατυχήματα στα οποία ενέχονται επικίνδυνες ουσίες αποτελεί στόχο πρωταρχικής σημασίας για το σύνολο των κρατών μελών, λόγω ακριβώς του διασυνοριακού χαρακτήρα των επιπτώσεων που έχουν τα βιομηχανικά ατυχήματα στα οποία ενέχονται επικίνδυνες ουσίες αυτού του είδους στο περιβάλλον και στην υγεία του ανθρώπου 7ότι η οδηγία 82/501/ΕΟΚ του Συμβουλίου, της 24ης Ιουνίου 1982, περί του κινδύνου ατυχημάτων μεγάλης εκτάσεως τον οποίον περικλείουν ορισμένες βιομηχανικές δραστηριότητες (4) και η οδηγία 96/82/ΕΚ του Συμβουλίου, της 9ης Δεκεμβρίου 1996, για την πρόληψη ατυχημάτων μεγάλης εκτάσεως σχετιζόμενων με επικίνδυνες ουσίες (5), έχουν ως στόχο την πρόληψη των κινδύνων που απορρέουν από τα σοβαρά ατυχήματα καθώς και τον περιορισμό των επιπτώσεών τους στον άνθρωπο και το περιβάλλον 7 ότι οι οδηγίες αυτές περιέχουν διατάξεις σχετικές με τη διασυνοριακή συνεργασία 7ότι, κατά συνέπεια, είναι αναγκαίο να επικυρωθεί η σύμβαση από την Κοινότητα 7ότι, για ορισμένες ουσίες ήτοι (βρώμιο, μεθανόλη, οξυγόνο και ουσίες επικίνδυνες για το περιβάλλον), οι οριακές ποσότητες που καθορίζονται στην οδηγία 96/82/ΕΚ του Συμβουλίου είναι διαφορετικές από εκείνες που αναφέρονται στο παράρτημα I μέρος 1 της σύμβασης 7ότι, για τις προαναφερόμενες ουσίες, δεν θα είναι δυνατό να εφαρμοσθούν οι ανωτέρω οριακές ποσότητες 7 ότι, για το λόγο αυτό, πρέπει να διατυπωθούν επιφυλάξεις ώστε να καταστεί δυνατή η έγκριση της σύμβασης 7ότι, προκειμένου να αρχίσει να ισχύει ταχέως η σύμβαση, τα υπογράφοντα κράτη μέλη θα πρέπει να ολοκληρώσουν, το συντομότερο δυνατό, τις διαδικασίες επικύρωσης, αποδοχής ή έγκρισης της σύμβασης, ούτως ώστε η Κοινότητα και τα εν λόγω κράτη μέλη να καταθέσουν τα έγγραφα επικύρωσης, αποδοχής ή έγκρισης,ΑΠΟΦΑΣΙΖΕΙ:Άρθρο 1 Η σύμβαση σχετικά με τις διασυνοριακές επιπτώσεις των βιομηχανικών ατυχημάτων, εγκρίνεται εξ ονόματος της Κοινότητας, με τις επιφυλάξεις που περιέχονται στο παράρτημα I της παρούσης.Το κείμενο της σύμβασης επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει το/τα πρόσωπο/α που είναι αρμόδιο/α να καταθέσει/ουν, εξ ονόματος της Κοινότητας, το έγγραφο έγκρισης στη Γενική Γραμματεία του Οργανισμού Ηνωμένων Εθνών, σύμφωνα με το άρθρο 28 της σύμβασης. Κατά την κατάθεση του εγγράφου έγκρισης και των επιφυλάξεων που διατυπώνονται στο παράρτημα I, το/α εν λόγω πρόσωπο/α καταθέτει/ουν τη δήλωση αρμοδιότητας που περιέχεται στο παράρτημα II της παρούσης.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες 23 Μαρτίου 1998.Για το ΣυμβούλιοΟ ΠρόεδροςM. MEACHER(1) ΕΕ C 267 της 3.9.1997, σ. 60.(2) ΕΕ C 339 της 10.11.1997, σ. 26.(3) ΕΕ C 138 της 17.5.1993, σ. 1.(4) ΕΕ L 230 της 5.8.1982, σ. 1 7 οδηγία όπως τροποποιήθηκε τελευταία με την πράξη προσχώρησης του 1994.(5) ΕΕ L 10 της 14.1.1997, σ. 13.ΠΑΡΑΡΤΗΜΑ I ΕΠΙΦΥΛΑΞΕΙΣ Τα κράτη μέλη της Ευρωπαϊκής Κοινότητας, στις αμοιβαίες σχέσεις τους, θα εφαρμόζουν τη σύμβαση σύμφωνα με τους εσωτερικούς κανόνες της Κοινότητας.Η Κοινότητα διατηρεί συνεπώς το δικαίωμα:i) όσον αφορά τις οριακές ποσότητες που αναφέρονται στο παράρτημα I μέρος 1 αριθ. 3, 4 και 5 της σύμβασης, να εφαρμόζει για το βρώμιο (πολύ τοξική ουσία) οριακή ποσότητα 100 τόνων, για τη μεθανόλη (τοξική ουσία) οριακή ποσότητα 5 000 τόνων και για το οξυγόνο (οξειδωτική ουσία) οριακή ποσότητα 2 000 τόνων,ii) όσον αφορά την οριακή ποσότητα που αναφέρεται στο παράρτημα I μέρος 1 αριθ. 8 της σύμβασης, να εφαρμόζει για τις επικίνδυνες για το περιβάλλον ουσίες οριακές ποσότητες 500 τόνων [φράση κινδύνου R50-53 (1*): «ουσίες πολύ τοξικές για τους υδρόβιους οργανισμούς οι οποίες μακροπρόθεσμα μπορεί να έχουν βλαβερές συνέπειες για το υδάτινο περιβάλλον»] και οριακές ποσότητες 2 000 τόνων [φράση κινδύνου R51-53 (2*): «ουσίες τοξικές για τους υδρόβιους οργανισμούς οι οποίες μακροπρόθεσμα μπορεί να έχουν βλαβερές συνέπειες για το υδάτινο περιβάλλον»].(1*) Ουσίες ταξινομηθείσες σύμφωνα με την οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ 196 της 16.8.1967, σ. 1) 7 οδηγία όπως τροποποιήθηκε τελευταία με την οδηγία 96/56/ΕΚ (ΕΕ L 236 της 18.9.1996, σ. 53).ΠΑΡΑΡΤΗΜΑ II ΔΗΛΩΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΣΥΜΦΩΝΑ ΜΕ ΤΟ ΑΡΘΡΟ 29 ΠΑΡΑΓΡΑΦΟΣ 4 ΤΗΣ ΣΥΜΒΑΣΗΣ ΣΧΕΤΙΚΑ ΜΕ ΤΙΣ ΔΙΑΣΥΝΟΡΙΑΚΕΣ ΕΠΙΠΤΩΣΕΙΣ ΤΩΝ ΒΙΟΜΗΧΑΝΙΚΩΝ ΑΤΥΧΗΜΑΤΩΝ, ΣΧΕΤΙΚΑ ΜΕ ΤΗΝ ΑΡΜΟΔΙΟΤΗΤΑ Σύμφωνα με τη συνθήκη ΕΚ, ο στόχοι και αρχές της περιβαλλοντικής πολιτικής της Κοινότητας αποβλέπουν ιδίως στη διατήρηση και προστασία της ποιότητας του περιβάλλοντος και της υγείας του ανθρώπου μέσω προληπτικής δράσης. Στα πλαίσια της επιδίωξης των στόχων αυτών, το Συμβούλιο εξέδωσε την οδηγία 82/501/ΕΟΚ του Συμβουλίου, της 24ης Ιουνίου 1982, περί του κινδύνου ατυχημάτων μεγάλης εκτάσεως τον οποίον περικλείουν ορισμένες βιομηχανικές δραστηριότητες η οποία αντικαταστάθηκε από την οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες. Οι πράξεις αυτές έχουν ως στόχο την πρόληψη των ατυχημάτων μεγάλης εκτάσεως στα οποία ενέχονται επικίνδυνες ουσίες και τον περιορισμό των επιπτώσεων των ατυχημάτων αυτών στον άνθρωπο και το περιβάλλον και καλύπτουν τομείς που αποτελούν αντικείμενο της σύμβασης σχετικά με τις διασυνοριακές επιπτώσεις των βιομηχανικών ατυχημάτων. Η Κοινότητα θα ενημερώσει τον θεματοφύλακα για κάθε τροποποίηση της οδηγίας αυτής καθώς και για κάθε σχετική εξέλιξη στον τομέα που καλύπτει η σύμβαση.Όσον αφορά την εφαρμογή της σύμβασης, η Κοινότητα και τα κράτη μέλη της ευθύνονται, εντός του πλαισίου των αντίστοιχων αρμοδιοτήτων τους.


title: 2009/532/ΕΚ: Απόφαση του Συμβουλίου, συνερχομένου σε επίπεδο αρχηγών κρατών ή κυβερνήσεων, της 9ης Ιουλίου 2009 , με την οποία ορίζεται η προσωπικότητα που το Συμβούλιο προτίθεται να διορίσει πρόεδρο της Επιτροπής για την περίοδο 2009-2014

text:
               10.7.2009

               EL

               Επίσημη Εφημερίδα της Ευρωπαϊκής Ένωσης

               L 179/61

      ΑΠΌΦΑΣΗ ΤΟΥ ΣΥΜΒΟΥΛΊΟΥ, ΣΥΝΕΡΧΟΜΈΝΟΥ ΣΕ ΕΠΊΠΕΔΟ ΑΡΧΗΓΏΝ ΚΡΑΤΏΝ Ή ΚΥΒΕΡΝΉΣΕΩΝ

   της 9ης Ιουλίου 2009
   με την οποία ορίζεται η προσωπικότητα που το Συμβούλιο προτίθεται να διορίσει πρόεδρο της Επιτροπής για την περίοδο 2009-2014
   (2009/532/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ, ΣΥΝΕΡΧΟΜΕΝΟ ΣΕ ΕΠΙΠΕΔΟ ΑΡΧΗΓΩΝ ΚΡΑΤΩΝ Η ΚΥΒΕΡΝΗΣΕΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213 παράγραφος 1 δεύτερο και τρίτο εδάφιο και το άρθρο 214 παράγραφος 2 πρώτο εδάφιο, καθώς και το πρωτόκολλο για τη διεύρυνση της Ευρωπαϊκής Ένωσης, και ιδίως το άρθρο 4 παράγραφος 3,
   ΑΠΟΦΑΣΙΖΕΙ:
   Άρθρο 1
   Ο κ. José Manuel DURÃO BARROSO ορίζεται ως η προσωπικότητα που το Συμβούλιο προτίθεται να διορίσει πρόεδρο της Επιτροπής για την περίοδο από 1ης Νοεμβρίου 2009 έως τις 31 Οκτωβρίου 2014.
   Άρθρο 2
   Η παρούσα απόφαση διαβιβάζεται στο Ευρωπαϊκό Κοινοβούλιο.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 9 Ιουλίου 2009.

            Για το Συμβούλιο

            Ο Πρόεδρος

         F. REINFELDT


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/174

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2008
   (2010/532/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια δικτύων και Πληροφοριών για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια δικτύων και Πληροφοριών (3), και ιδίως το άρθρο 17,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών (A7-0087/2010),

               1.

               χορηγεί απαλλαγή στον διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών όσον αφορά την εκτέλεση του προϋπολογισμού του Οργανισμού για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Οργανισμού για την Ασφάλεια δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 16.

      (2)  ΕΕ L 248 της 16.9.2002, σ. 1.

      (3)  ΕΕ L 77 της 13.3.2004, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/175

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια δικτύων και Πληροφοριών για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια δικτύων και Πληροφοριών για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια δικτύων και Πληροφοριών για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια δικτύων και Πληροφοριών (3), και ιδίως το άρθρο 17,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών (A7-0087/2010),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2008 και ότι οι υποκείμενες πράξεις είναι νόμιμες και κανονικές,

               Β.

               λαμβάνοντας υπόψη ότι, στις 23 Απριλίου 2009, το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια δικτύων και Πληροφοριών όσον αφορά την εκτέλεση του Προϋπολογισμού του Οργανισμού για το οικονομικό έτος 2007 (5), και ότι στο ψήφισμα που συνοδεύει την απόφαση απαλλαγής, το Κοινοβούλιο,

                           —

                           επισήμανε την επίκριση του Ελεγκτικού Συνεδρίου σύμφωνα με την οποία η εκτέλεση των επιχειρησιακών δραστηριοτήτων συγκεντρώθηκε στο τελευταίο τρίμηνο του 2007, με περίπου 40 % των πιστώσεων ανάληψης υποχρεώσεων και ποσοστό άνω του 50 % των πληρωμών για επιχειρησιακές δραστηριότητες να εκτελούνται τον Νοέμβριο και τον Δεκέμβριο 2007,

                           —

                           θεώρησε μη ικανοποιητική την απάντηση του Οργανισμού ότι σε ορισμένες περιπτώσεις οι μεταφερθείσες πιστώσεις υπολογίστηκαν ως ένα βαθμό κατά προσέγγιση,

                           —

                           εξέφρασε την ανησυχία του διότι το Ελεγκτικό Συνέδριο εντόπισε αδυναμίες στις διαδικασίες ανάθεσης συμβάσεων και συγκεκριμένα ότι η προεπιλογή των προσφορών δεν ήταν αιτιολογημένη, ότι η επιτροπή αξιολόγησης δεν υπέγραφε τα έγγραφα αξιολόγησης και ότι οι φάκελοι ήταν ελλιπείς και μαρτυρούσαν απουσία οργάνωσης·

      Απόδοση

               1.

               συγχαίρει τον Οργανισμό για την απόδοσή του το 2008, τη βελτίωση της ανθεκτικότητας των ευρωπαϊκών ηλεκτρονικών δικτύων επικοινωνιών, την ανάπτυξη και την εντατική συνεργασία με τα κράτη μέλη·

               2.

               ζητεί από τον Οργανισμό να παρουσιάσει στον πίνακα που πρέπει να είναι συνημμένος στην προσεχή έκθεση του Ελεγκτικού Συνεδρίου σύγκριση ανάμεσα στις δράσεις που πραγματοποιήθηκαν στη διάρκεια του έτους για το οποίο ζητείται απαλλαγή και εκείνες που πραγματοποιήθηκαν στη διάρκεια του προηγουμένου οικονομικού έτους και τούτο με σκοπό να παρέχεται στην αρμόδια για την απαλλαγή αρχή η δυνατότητα να αποτιμά καλύτερα την απόδοση του Οργανισμού από έτους εις έτος·

      Δημοσιονομική και χρηματοοικονομική διαχείριση

               3.

               σημειώνει το γεγονός ότι το Ελεγκτικό Συνέδριο εντόπισε αδυναμίες στις διαδικασίες ανάθεσης συμβάσεων, ιδίως όσον αφορά την υποεκτίμηση των προϋπολογισμών μιας σύμβασης πλαίσιο· υπογραμμίζει ειδικότερα ότι η υποεκτίμηση των προϋπολογισμών που διατίθενται για τη σύναψη συμβάσεων αποτελεί πρόσκομμα για τη διασφάλιση δίκαιου ανταγωνισμού, δεδομένου ότι οι επιχειρήσεις είναι σχετικά απρόθυμες να υποβάλλουν προσφορές για περιορισμένα ποσά· σημειώνει πάντως την αντίδραση του Οργανισμού ο οποίος, κατά το τρίτο τρίμηνο του 2009, προκήρυξε νέο διαγωνισμό προκειμένου να καλύψει τις προηγούμενες αδυναμίες του·

               4.

               σημειώνει ότι ο Οργανισμός συνεχίζει να λαμβάνει όλα τα δυνατά μέτρα προκειμένου να επιτύχει από τις φορολογικές αρχές του κράτους μέλους υποδοχής την είσπραξη των 45 000 ευρώ που αντιστοιχούν στο ποσό του ΦΠΑ που προκατέβαλε ο Οργανισμός·

               5.

               λαμβάνει υπόψη ότι το 2008 ο Οργανισμός καταχώρησε έσοδα από τόκους ύψους 143 818 ευρώ· συμπεραίνει, με βάση το κλείσιμο των λογαριασμών και το ύψος των εισπραχθέντων τόκων, ότι ο Οργανισμός διαθέτει σε διαρκή βάση υψηλά ταμειακά διαθέσιμα· λαμβάνει υπόψη ότι στις 31 Δεκεμβρίου 2008 τα ταμειακά διαθέσιμα του Οργανισμού ανέρχονταν σε 2 436 694 ευρώ· ζητεί από την Επιτροπή να διερευνήσει τις δυνατότητες για πλήρη εφαρμογή της αρχής της διατήρησης ταμειακών διαθεσίμων με βάση τις ανάγκες, σύμφωνα με το άρθρο 15 παράγραφος 5 του κανονισμού (ΕΚ, Ευρατόμ) αριθ. 2343/2002, και να μελετήσει ποιες αλλαγές απαιτούνται ως προς την προσέγγιση προκειμένου τα ταμειακά διαθέσιμα του Οργανισμού να διατηρούνται, σε διαρκή βάση, όσο το δυνατόν χαμηλότερα·

      Εσωτερικός λογιστικός έλεγχος και ανθρώπινοι πόροι

               6.

               συγχαίρει τον Οργανισμό για το γεγονός ότι ανταποκρίθηκε στις οκτώ συστάσεις της Υπηρεσίας εσωτερικού ελέγχου που είχαν χαρακτηρισθεί ως «πολύ σημαντικές»· επισημαίνει ότι οι συστάσεις αυτές αφορούσαν στην παρακολούθηση της τυποποιημένης εσωτερικής ελεγκτικής μεθοδολογίας και στη διαχείριση των ανθρώπινων πόρων (όσον αφορά την πολιτική του προσωπικού, την ανανέωση των συμβάσεων που έληγαν στο τέλος του 2008, την ανεξαρτησία των εξεταστικών επιτροπών, τις υπηρεσίες επιμόρφωσης και τη διαφάνεια της διαδικασίας προαγωγών)·

               7.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του, της 5ης Μαΐου 2010 (6), σχετικά με την απόδοση, τη δημοσιονομική διαχείριση και τον έλεγχο των οργανισμών.

      (1)  ΕΕ C 304 της 15.12.2009, σ. 16.

      (2)  ΕΕ L 248 της 16.9.2002, σ. 1.

      (3)  ΕΕ L 77 της 13.3.2004, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 153.

      (6)  Κείμενα που εγκρίθηκαν, P7_TA(2010) 139, βλέπε σελίδα 241 της παρούσας Επίσημης Εφημερίδας.